A4-0277/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την εξέλιξη του ελέγχου στο πλαίσιο της κοινής αλιευτικής πολιτικής (COM(98)0092 - C4-0134/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0092 - C4-0134/98),

- έχοντας υπόψη την έκθεση της Επιτροπή Αλιείας (A4-0277/98),

Α. λαμβάνοντας υπόψη ότι είχε θέσει ως προτεραιότητα τη βελτίωση των μέτρων ελέγχου πράγμα που θεωρούσε ουσιαστικό στοιχείο μιας αποτελεσματικής κοινής αλιευτικής πολιτικής υπογραμμίζοντας συγχρόνως τη σημασία μιας δίκαιης εφαρμογής,

Β. λαμβάνοντας υπόψη ότι, μολονότι σημειώθηκε μεγάλη πρόοδος από τότε που εγκρίθηκε ο κανονισμός για σύστημα ελέγχου το 1993, εξακολουθούν να παρατηρούνται σοβαρές αδυναμίες που πρέπει να αντιμετωπισθούν επειγόντως,

Γ. λαμβάνοντας υπόψη ότι οι ανεπαρκείς και/ή οι ανεφάρμοστοι έλεγχοι φέρνουν σε μειονεκτική θέση το σύνολο της αλυσίδας του τομέα της αλιείας που σέβεται τις ρυθμίσεις,

Δ. λαμβάνοντας υπόψη ότι έχει ήδη ζητήσει λεπτομερώς προγραματισμένο σχέδιο δράσης για να διορθωθούν οι εντοπισμένες αδυναμίες των διαδικασιών ελέγχου της κοινής αλιευτικής πολιτικής (ΚΑΠ),

Ε. λαμβάνοντας υπόψη ότι η συγκατάθεση και ενεργός συμμετοχή των αλιέων είναι ζωτικής σημασίας εάν πρόκειται οι έλεγχοι της αλιείας να είναι αποτελεσματικοί.

ΣΤ. λαμβάνοντας υπόψη ότι η δίκαιη και επί ίσοις όροις επιβολή ελέγχου και κυρώσεων της ΚΑΠ έχει μεγάλη σημασία για να επιτευχθεί η υποστήριξη των αλιέων και η πραγματική εφαρμογή της ΚΑΠ,

1. επιδοκιμάζει την παρούσα ανακοίνωση της Επιτροπής ως απάντηση στις επανειλημμένες εκκλήσεις του για δράση[semigr ]

2. εκφράζει ωστόσο τη λύπη του για το γεγονός ότι στην ανακοίνωση της Επιτροπής δεν λαμβάνεται υπόψη ευρύτερη διεθνής εμπειρία για τον αποτελεσματικό έλεγχο της πολιτικής στον τομέα της αλιείας εκτός από την NAFO[semigr ]

3. επισημαίνει τόσο τη σημειωθείσα πρόοδο όσο και τις αδυναμίες που εξακολουθούν να υπάρχουν στο ισχύον σύστημα ελέγχου της ΚΑΠ[semigr ]

4. τονίζει ότι οι αλιευτικές κοινότητες και η αλιευτική βιομηχανία της Ευρώπης θα σέβονται και θα έχουν εμπιστοσύνη στην κοινή αλιευτική πολιτική μόνον εάν οι κανόνες της εφαρμόζονται με αυστηρότητα και επί ίσοις όροις σε όλους τους στόλους και τις αλιείες της Ένωσης[semigr ]

5. υπογραμμίζει επίσης το γεγονός ότι προκειμένου να τηρηθεί ένα σύστημα ελέγχου, τα επιστημονικά στοιχεία επί των οποίων βασίζεται το σύνολο επιτρεπομένων αλιευμάτων πρέπει να απολαμβάνει της πλήρους εμπιστοσύνης της αλιευτικής βιομηχανίας: αυτό σημαίνει ότι η βιομηχανία θα πρέπει να είναι πιό ενσωματωμένη στη διαδικασία παραγωγής και αξιολόγησης των επιστημονικών δεδομένων για τα αποθέματα[semigr ]

6. πιστεύει ότι οι οργανώσεις των αλιέων πρέπει να συμμετέχουν θετικά στη βελτίωση της συμμόρφωσης προς τα μέτρα ελέγχου[semigr ]

7. θεωρεί ότι απαιτείται περισσότερη συνεργασία κατά τις δραστηριότητες παρακολούθησης και ελέγχου μεταξύ Επιτροπής και κρατών μελών και μεταξύ των ίδιων των κρατών μελών και ότι η Επιτροπή πρέπει να αναλάβει την πρωτοβουλία να διασφαλίσει ότι η συνεργασία αυτή εφαρμόζεται[semigr ]

8. είναι της άποψης ότι πρέπει να ενισχυθεί σημαντικά το κοινοτικό σώμα των επιθεωρητών αλιείας για την πραγματοποίηση τακτικών ελέγχων στα ύδατα της ΕΕ που είναι στη νομική δικαιοδοσία των κρατών μελών και να αποκτήσει ευρύτερες εξουσίες που θα του παράσχουν τη δυνατότητα να δρα αυτόνομα εντός των κρατών μελών για το στόλο βαθέων υδάτων[semigr ]

9. πιστεύει ότι το κοινοτικό σώμα των επιθεωρητών αλιείας θα πρέπει να έχει ξεχωριστή, μολονότι όχι αποκλειστική, ευθύνη για τον έλεγχο των εκφορτώσεων που πραγματοποιούνται από κοινοτικά πλοία σε λιμένες εκτός του κράτους σημαίας τους[semigr ]

10. καλεί την Επιτροπή να λάβει άμεσα μέτρα για να τυποποιήσει τον ορισμό των όρων παρακολούθησης και ελέγχου μεταξύ των κρατών μελών και ιδιαίτερα να εισαγάγει κοινούς ορισμούς για τη χωρητικότητα, την ισχύ του κινητήρα και τις επιθεωρήσεις στους λιμένες και τη θάλασσα[semigr ]

11. καλεί την Επιτροπή να εξασφαλίσει ιδιαιτέρως ότι τα μέτρα παρακολούθησης και ελέγχου εφαρμόζονται αμερόληπτα τόσο στους λιμένες όσο και στη θάλασσα και με την ίδια επιμέλεια ανεξάρτητα από το κράτος μέλος που διενεργεί τον έλεγχο ή τη σημαία που φέρει το ελεγχόμενο σκάφος[semigr ]

12. προτρέπει την Επιτροπή να διορθώσει την παρατηρούμενη έλλειψη ισορροπίας ανάμεσα στους ελέγχους σε κοινοτικά ύδατα και στους ελέγχους σε διεθνή ύδατα[semigr ]

13. επιμένει να ενισχυθούν οι έλεγχοι που πραγματοποιούνται σε σκάφη τρίτων χωρών στα κοινοτικά ύδατα προκειμένου να αποκατασταθεί η εμπιστοσύνη των αλιέων της ΕΕ στη δίκαιη εφαρμογή του συστήματος ελέγχου[semigr ]

14. ζητεί, όσον αφορά τα σκάφη τρίτων χωρών, να θεσπισθούν μέτρα που θα επιτρέπουν την πρόσβαση για επιθεώρηση και την παρακολούθησή τους μέσω δορυφορικής εποπτείας όσο ασκούν τη δραστηριότητά τους σε κοινοτικά ύδατα[semigr ]

15. ζητεί από την Επιτροπή να υποβάλει προτάσεις για βελτίωση των ελέγχων μετά την εκφόρτωση, και σε όλη την αλυσίδα τροφοδοσίας, ώστε να είναι δυνατόν ιδιαίτερα να εντοπίζεται η προέλευση των ιχθύων που εκφορτώνονται και έχουν μέγεθος κάτω του κανονικού ή χαρακτηρίζονται από άλλη παρατυπία[semigr ]

16. ζητεί να αυξηθεί η συνεργασία ανάμεσα στα κράτη μέλη και ανάμεσα στην Επιτροπή και τα κράτη μέλη για να παρακολουθούνται δεόντως οι δίαυλοι εμπορίας των αλιευτικών προϊόντων και να επιθεωρούνται από το σώμα επιθεωρητών της Κοινότητας[semigr ]

17. ζητεί από την Επιτροπή να υποβάλει προτάσεις για να εξασφαλιστεί ότι σε όλα τα κράτη μέλη αποτελεί αξιόποινη πράξη η εμπορία παράνομα αλιευθέντων ή εκφορτωθέντων ιχθύων σε οποιοδήποτε σημείο στην αλυσίδα τροφοδοσίας έως τον τελικό καταναλωτή, χωρίς ωστόσο να περιλαμβάνεται το στάδιο αυτό[semigr ]

18. επισημαίνει ότι η έκθεση επικεντρώνεται κατά προτίμηση στον έλεγχο των αλιευμάτων και δεν περιλαμβάνει εξονυχιστική ανάλυση της υφιστάμενης απάτης στην αγορά[semigr ] με το πνεύμα αυτό, εκφράζει λύπη για την απουσία αποτελεσματικού ελέγχου στις αγορές που να αποτρέπει τις παράνομες εισαγωγές, όπως είναι η περίπτωση των παρατυπιών που διαπιστώνονται στην προέλευση των προϊόντων κατά τις εισαγωγές φιλέτων τόννου με την κάλυψη του προτιμησιακού καθεστώτος ΣΓΠ-Ναρκωτικών, ή τις παράνομες εισαγωγές βακαλάου άλλης προέλευσης με βάση τις υφιστάμενες συμφωνίες με τη Νορβηγία[semigr ]

19. τονίζει ότι είναι ανάγκη να αναληφθεί επειγόντως δράση επειδή είναι γνωστό ότι μερικά κράτη μέλη δεν επιτελούν όπως πρέπει τις δραστηριότητες παρακολούθησης και ελέγχου και δεν εκπληρούν τις νομικές υποχρεώσεις τους όσον αφορά τις διατάξεις περί ενημέρωσης[semigr ]

20. παροτρύνει την Επιτροπή να λάβει τα κατάλληλα μέτρα για να ενισχύσει περαιτέρω το σώμα των επιθεωρητών αλιείας και ιδιαίτερα να υποβάλει προτάσεις που θα δώσουν τη δυνατότητα στην Επιτροπή να έχει άμεση ηλεκτρονική πρόσβαση στις βάσεις δεδομένων των κρατών μελών που καλύπτουν τον τομέα των αλιευτικών δραστηριοτήτων[semigr ]

21. επιμένει όπως η Επιτροπή, έχοντας επίγνωση των υποχρεώσεών της εκ της Συνθήκης, χρησιμοποιήσει πάραυτα όλα τα διαθέσιμα μέσα, περιλαμβανομένων της δικαστικής προσφυγής και των οικονομικών κυρώσεων, για να εξασφαλίσει ότι τα κράτη μέλη συμμορφώνονται προς τις διατάξεις των υφισταμένων κανονισμών[semigr ]

22. ζητεί από την Επιτροπή να υποβάλει προτάσεις που θα διασφαλίζουν ότι οι αλιείς υπόκεινται σε παρόμοια επίπεδα ποινών για παρόμοιες παραβάσεις σ' ολόκληρη την Ευρωπαϊκή Ένωση[semigr ]

23. προτρέπει την Επιτροπή να εξετάσει πώς θα μπορούσε να εφαρμοσθεί στην μετά το 2000 περίοδο αποκεντρωμένο σύστημα ελέγχου για παράκτιες περιοχές στο πλαίσιο του οποίου οι ιχθυοπαραγωγοί θα συμμετέχουν άμεσα στις αποφάσεις που αφορούν τις αλιευτικές τους δραστηριότητες[semigr ] πιστεύει ακράδαντα ότι η προσέγγιση αυτή θα οδηγήσει σε αύξηση της υπευθυνότητας και της εμπιστοσύνης σ' όλους εκείνους που εμπλέκονται στον κλάδο[semigr ] ζητεί από την Επιτροπή να του γνωστοποιήσει τα πορίσματά[semigr ]

24. καλεί την Επιτροπή να εξετάσει πώς θα μπορούσε το πρότυπο ελέγχου της NAFO να προσαρμοσθεί, ενισχυθεί και εφαρμοσθεί στα ευρύτερα κοινοτικά ύδατα και ζητεί από την Επιτροπή να του γνωστοποιήσει τα πορίσματά[semigr ]

25. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.